smcproject/ml-wiki-sentences huggingface dataset:
നെറ്റ്ഫ്ലിക്സ് സൈക്കോളജിക്കൽ ത്രില്ലർ ചിത്രമായ സീക്രട്ട് ഒബ്സൻഷനിൽ (2019) സോംഗ് അഭിനയിച്ചതോടൊപ്പം ഡിസ്നിയുടെ ആനിമേറ്റഡ് സീരീസായ ആംഫിബിയയിൽ ആൻ ബൂൺചുയി എന്ന കഥാപാത്രത്തിന് ശബ്ദവും നൽകി.
സാക്രമെന്റോയുടെ പ്രാന്തപ്രദേശമായ കാലിഫോർണിയയിലെ കാർമൈക്കലിൽ ഒരു തായ്, ഹ്മോഗ് കുടുംബത്തിലാണ് ബ്രെൻഡ സോംഗ് ജനിച്ചത്.
അവളുടെ പിതൃ പിതാമഹന്മാർ സിയോംഗ് വംശത്തിൽ നിന്നുള്ളവരായിരുന്നു (熊; Xyooj in Hmong), എന്നാൽ കുടുംബം അമേരിക്കൻ ഐക്യനാടുകളിലേയ്ക്ക് കുടിയേറിയപ്പോൾ അവരുടെ അവസാന പേര് സോംഗ് എന്നാക്കി മാറ്റി.
തായ്‌ലൻഡിൽ ജനിച്ച അവളുടെ മാതാപിതാക്കൾ സാക്രമെന്റോയിൽ മുതിർന്നവരായിരുന്നപ്പോൾ കണ്ടുമുട്ടി.
ബ്രെൻഡ സോംഗന്റെ പിതാവ് ഒരു സ്കൂൾ അദ്ധ്യാപകനും മാതാവ വീട്ടമ്മയുമാണ്.
ടിമ്മി, നാഥൻ എന്നിങ്ങനെ അവർക്ക് രണ്ട് ഇളയ സഹോദരന്മാരുമുണ്ട്.
അവൾക്ക് ആറുവയസ്സുള്ളപ്പോൾ, സോംഗ് മാതാവിനോടൊപ്പം അഭിനയമോഹവുമായി കാലിഫോർണിയയിലെ ലോസ് ഏഞ്ചൽസിലേക്ക് താമസം മാറുകയും രണ്ടുവർഷത്തിനുശേഷം കുടുംബത്തിലെ മറ്റുള്ളവർ അവരെ പിന്തുടർന്ന് അവിടെയെത്തുകയും ചെയ്തു.
ഒരു കൊച്ചു പെൺകുട്ടിയെന്ന നിലയിൽ സോംഗ് ബാലെ പരിശീലിക്കാൻ ആഗ്രഹിച്ചപ്പോൾ അവളുടെ അനുജൻ തായ്‌ക്വോണ്ടോ പഠിക്കാൻ ആഗ്രഹിച്ചു.
അവൾ പറഞ്ഞു, "ഞങ്ങളെ ഒരിടത്തേക്ക് കൊണ്ടുപോകാൻ മാത്രമാണ് എന്റെ അമ്മ ആഗ്രഹിച്ചത്," അതിനാൽ അവർ തായ്‌ക്വോണ്ടോ പഠിക്കുക എന്ന തീരുമാനത്തിലെത്തിച്ചേർന്നു.
ഒന്നാമത്തെ പരിശീലന ക്ലാസിൽ സോംഗ് കരഞ്ഞെങ്കിലും, അവൾ ഇപ്പോൾ തായ്‌ക്വോണ്ടോയിൽ ഒരു ബ്ലാക്ക് ബെൽറ്റ് നേടിയിരിക്കുന്നു.
ഒൻപതാം ക്ലാസിൽ സോംഗ് ഒരു ഓൾ-അമേരിക്കൻ സ്കോളർ ആയി തിരഞ്ഞെടുക്കപ്പെട്ടിരുന്നു.
ഗൃഹവിദ്യാഭ്യാസത്തിലൂടെ പതിനാറാമത്തെ വയസ്സിൽ ഹൈസ്‌കൂൾ ഡിപ്ലോമ നേടുകയും തുടർന്ന് കമ്മ്യൂണിറ്റി കോളേജിൽ പഠന കോഴ്‌സുകൾ തെരഞ്ഞെടുക്കുകയും ചെയ്തു.
2009 ൽ ബെർക്ക്‌ലിയിലെ കാലിഫോർണിയ സർവകലാശാലയിൽ നിന്ന് സൈക്കോളജി പ്രധാന വിഷയമായും ബിസിനസ് ഉപവിഷയമായും ബിരുദം നേടി.
അവലംബം 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ബ്രേ ദ്വീപ് ഇംഗ്ലീഷ് വിലാസം https://ml.wikipedia.org/wiki/Bray_Island
ബ്രേ ദ്വീപ് ( Bray Island ) കാനഡയിലെ നുനാവടിലെ ക്വിക്കിഗ്തലൂക്ക് പ്രദേശത്തെ കനേഡിയൻ ആർട്ടിക് ദ്വീപസമൂഹത്തിന്റെ ഭാഗമായുള്ള ഒരു ആൾത്താമസമില്ലാത്ത ദ്വീപാണ്.
ബാഫിൻ ദ്വീപിന്റെ തെക്കേ തീരത്തു കിടക്കുന്നു.
69°16'N 77°00'Wൽ സ്ഥിതിചെയ്യുന്ന ഈ ദ്വീപിനു, 689 km 2 (266 sq mi) വിസ്തീർണ്ണമുണ്ട്
Bray Island was the home of FOX-A, a Distant Early Warning Line and now a North Warning System site.
ബ്രെൻഡൻ ഫ്രേസർ ഇംഗ്ലീഷ് വിലാസം https://ml.wikipedia.org/wiki/Brendan_Fraser
ബ്രെൻഡൻ ജെയിംസ് ഫ്രേസർ പ്രശസ്തനായ കനേഡിയൻ - അമേരിക്കൻ ചലച്ചിത്ര അഭിനേതാവും നാടകനടനുമാണ്.
ദ മമ്മി എന്ന ചലച്ചിത്ര ശ്രേണി, ക്രാഷ്, ഡഡ്ലി ഡൂ-റൈറ്റ്, ലൂണി ട്യൂൺസ്: ബാക്ക് ഇൻ ആക്ഷൻ, ജോർജ്ജ് ഓഫ് ദ ജംഗിൾ, ജേണി ടു ദ സെന്റർ ഓഫ് എർത്ത്, എന്രിക്കോ മാൻ തുടങ്ങി മുപ്പതോളം ഹോളിവുഡ് ചിത്രങ്ങളിൽ അഭിനയിച്ചിട്ടുള്ള ബ്രെൻഡൻ 1968 ഡിസംബർ മൂന്നിന് അമേരിക്കയിലെ ഇൻഡ്യാന സംസ്ഥാനത്ത് ഇൻഡ്യനാപോളിസ് എന്ന സ്ഥലത്ത് കനേഡിയൻ മാതാപിതാക്കളായ കാരളിനും പീറ്റർ ഫ്രേസറിനും ജനിച്ചു.
മാതാവ് കാരൾ ഒരു സെയിൽസ് കൗൺസിലറും പിതാവ് പീറ്റർ കനേഡിയൻ വിനോദസഞ്ചാര വകുപ്പിൽ വിദേശ സർവീസ് ഓഫീസറും, മുൻ പത്രപ്രവർത്തകനുമായിരുന്നു.
ബ്രേക്കിംഗ് വീൽ (വധശിക്ഷാരീതി) ഇംഗ്ലീഷ് വിലാസം https://ml.wikipedia.org/wiki/Breaking_wheel പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി 18-ആം നൂറ്റാണ്ടിലെ എക്സിക്യൂഷൻ വീൽ (ജർമ്മൻ: റിച്ച്ട്രാഡ്); ബെർലിനിലെ മാർക്കിസ് മ്യൂസിയത്തിൽ പ്രദർശിപ്പിച്ചിരിക്കുന്നു
ബ്രേക്കിംഗ് വീൽ , കാതറൈൻ വീൽ , വീൽ , എന്നൊക്കെ അറിയപ്പെട്ടിരുന്നത് മദ്ധ്യകാലഘട്ടത്തിലും ആധുനിക കാലത്തിന്റെ തുടക്കത്തിലും വധശിക്ഷയ്ക്ക് ഉപയോഗിച്ചിരുന്ന ഒരു പീഡനോപകരണമാണ്.
ഗദയും മറ്റും കൊണ്ട് പരസ്യമായി തച്ചുകൊല്ലാനായിരുന്നു ഈ ഉപകരണം ഉപയോഗിച്ചിരുന്നത്.
പത്തൊൻപതാം നൂറ്റാണ്ടിന്റെ തുടക്കം വരെ യൂറോപ്പിൽ ഇത് ഉപയോഗത്തിലുണ്ടായിരുന്നു.
ഉപയോഗിക്കുന്ന രീതി ബ്രേക്കിംഗ് വീൽ
ധാരാളം ആരക്കാലുകളുള്ള ഒരു ചക്രമായിരുന്നു സാധാരണഗതിയിൽ പീഡനോപകരണം (ഇത്തരം വധശിക്ഷയ്ക്ക് ചിലപ്പോൾ ചക്രം ഉപയോഗിച്ചിരുന്നില്ലത്രേ).
പ്രതിയെ ഒരു ചക്രത്തിൽ ബന്ധിച്ച ശേഷം മരമോ ഇരുമ്പോ കൊണ്ടുള്ള ഒരു മൂർച്ചയില്ലാത്ത ആയുധമുപയോഗിച്ച് തല്ലിയായിരുന്നു ശിക്ഷ നടപ്പാക്കിയിരുന്നത്.
ആരക്കാലുകൾക്കിടയിലുള്ള ഭാഗത്തുള്ള കൈകാലുകളിൽ അടിയേൽക്കുമ്പോൾ അസ്ഥികൾ ഒടിയാനുള്ള സാദ്ധ്യത കൂടുതലായിരിക്കും.
ചിലപ്പോൾ "X" ആകൃതിയിലുള്ള വിശുദ്ധ ആൻഡ്രൂവിന്റെ കുരിശ് ( ഇംഗ്ലീഷ്: Saltire ) എന്ന പീഡനോപകരണത്തിൽ ബന്ധിച്ചശേഷമായിരുന്നു ഈ ശിക്ഷ നടപ്പാക്കിയിരുന്നത്.
ശിക്ഷ നടപ്പാക്കിയശേഷം പ്രതിയുടെ മൃതശരീരം ചക്രത്തിൽത്തന്നെ പ്രദർശിപ്പിക്കാറുണ്ടായിരുന്നു.
ഫ്രാൻസ് സ്യൂബോൾട്ട് എന്നയാളെ കൊലക്കുറ്റത്തിന് ന്യൂറംബർഗിൽ വച്ച് 1589 സെപ്റ്റംബർ 22-ആം തീയതി വധിച്ചത് അൽപ്പം വ്യത്യസ്തമായ രീതിയിലായിരുന്നുവത്രേ.
തടിക്കഷണങ്ങൾ ഉപയോഗിച്ച് സ്യൂബോൾട്ടിന്റെ കൈകാലുകൾ ഉയർത്തിവച്ചശേഷം ആരാച്ചാർ  ഒരു വണ്ടിച്ചക്രം ഉപയോഗിച്ച് കൈകാലുകൾ തല്ലിയൊടിക്കുകയായിരുന്നു.
രണ്ട് മരത്തടികൾക്കു മുകളിൽ സ്ഥാപിച്ചിരിക്കുന്ന ഒരു ചക്രത്തിന്റെ ആരക്കാലുകൾക്കു മീതേ കൈകാലുകൾ വരുന്ന രീതിയിൽ പ്രതിയെ ബന്ധിക്കുക എന്നതായിരുന്നു ഫ്രാൻസിലെ രീതി.
ചക്രം പതുക്കെ കറക്കുകയും വലിയ കൂടമോ ഇരുമ്പു വടിയോ കൊണ്ടടിച്ച് അസ്ഥികൾ ഒടിക്കുകയായിരുന്നു ചെയ്തിരുന്നത്.
ഒരു കയ്യിൽ പലപ്രാവശ്യം ഈ പ്രക്രീയ ആവർത്തിച്ചിരുന്നുവത്രേ.
ചിലപ്പോൾ പ്രതിയോട് ദയ തോന്നി നെഞ്ചിലോ വയറിലോ അടിച്ച് മരണം വേഗത്തിലാക്കാൻ ആവശ്യപ്പെടുമായിരുന്നുവത്രേ.
ഇതു ചെയ്തില്ലെങ്കിൽ മണിക്കൂറുകളോ ദിവസങ്ങളോ എടുത്തായിരുന്നുവത്രേ മരണം സംഭവിച്ചിരുന്നത്.
മരണം കാത്തു കിടക്കുന്ന പ്രതികളുടെ ശരീരഭാഗങ്ങൾ പക്ഷികൾ കൊത്തിത്തിന്നിരുന്നതായും വിവരിക്കപ്പെട്ടിട്ടുണ്ട്.
രക്തസ്രാവം മൂലമുണ്ടാകുന്ന സർക്കുലേറ്ററി ഷോക്ക് എന്ന അവസ്ഥ മൂലമോ ശരീരത്തിലെ ജലാംശം നഷ്ടപ്പെടുന്നതു മൂലമോ ആയിരിക്കും മരണം സംഭവിക്കുക.
ഫ്രാൻസിൽ ചിലപ്പോൾ രണ്ടാമത്തെയോ മൂന്നാമത്തെയോ തവണ അസ്ഥി ഒടിച്ച ശേഷം ചിലപ്പോൾ പ്രതിയെ കഴുത്തു ഞെരിച്ചു കൊല്ലാൻ ദയ കാണിക്കുമായിരുന്നുവത്രേ.
ഇതിനെ റെറ്റെന്റം എന്നായിരുന്നു വിളിച്ചിരുന്നത്.
ചിലപ്പോൾ കഴുത്തു ഞെരിച്ചു കൊലപ്പെടുത്തിയതിനു ശേഷമായിരുന്നുവത്രേ മറ്റുള്ളവർക്ക് ഒരു ഉദാഹരണമെന്ന നിലയിൽ ബ്രേക്കിംഗ് വീൽ ഉപയോഗിച്ചിരുന്നത്.
ഹോളി റോമൻ സാമ്രാജ്യത്തിൽ മറ്റൊരു കുറ്റത്തോടൊപ്പം കൊലപാതകം നടത്തുന്നവർക്കോ, കുടുംബാംഗങ്ങളെ കൊലപ്പെടുത്തുന്നവർക്കോ ആയിരുന്നു ഈ ശിക്ഷ നൽകപ്പെട്ടിരുന്നത്.
താരതമ്യേന ലഘുവായ കുറ്റങ്ങൾ ചെയ്യുന്നവരുടെ ശരീരത്തിൽ ആദ്യമേൽപ്പിക്കുന്ന പരിക്ക് കഴുത്തിലായിരുന്നുവത്രേ (ഇതു തന്നെ മരണകാരണമാകും).
കാഠിന്യം കൂടിയ കുറ്റങ്ങൾ ചെയ്യുന്നവരെ കീഴെ നിന്ന് മുകളിലേയ്ക്കായിരിക്കും പരിക്കേൽപ്പിക്കുക.
മണിക്കൂറുകളോളം ഇത് തുടരുമായിരുന്നുവത്രേ.
ഏതു വിധത്തിലാണ് ശിക്ഷ നടപ്പാക്കേണ്ടതെന്ന് തീരുമാനിച്ചിരുന്നത് കോടതികളായിരുന്നു.
ശിക്ഷയ്ക്കു ശേഷം ശവശരീരങ്ങൾ പ്ക്ഷികൾക്കും മൃഗങ്ങൾക്കും ഭക്ഷിക്കാനായി ഉപേക്ഷിക്കപ്പെട്ടിരുന്നു.
കുറ്റവാളികളുടെ ശിരസ്സ് കോലിൽ കുത്തി പ്രദർശിക്കപ്പെടാറുമുണ്ടായിരുന്നു.
അലക്സാണ്ട്രിയയിലെ വിശുദ്ധ കാതറീനെ ഈ രീതിയിൽ വധിക്കുവാൻ വിധിയുണ്ടായി എന്ന് ഐതിഹ്യമുണ്ട്.
അതിനാൽ കാതറീൻ വീൽ എന്ന് ഇതിനെ വിളിക്കാറുണ്ട്.
കാതറീന്റെ പ്രതീകമായും ചക്രത്തിന്റെ ഛിഹ്നം ഉപയോഗിക്കാറുണ്ട്.
സ്കോട്ട്ലാന്റിൽ എഡിൻബറ എന്ന സ്ഥലത്തുവച്ച് റോബർട്ട് വൈർ എന്ന ഒരു ഭൃത്യനെ 1603-ലോ 1604-ലോ ഇപ്രകാരം വധിച്ചിരുന്നു.
വിരളമായേ ഈ ശിക്ഷ ഈ രാജ്യത്ത് ഉപയോഗിക്കാറുണ്ടായിരുന്നുള്ളൂ.
ജോൺ കിൻകൈഡ് എന്നയാളെ അയാളുടെ ഭാര്യയുടെ ആവശ്യപ്രകാരം കൊല ചെയ്തു എന്നതായിരുന്നു ഇയാളുടെ കുറ്റം.
ഒരു വണ്ടിച്ചക്രത്തിൽ കെട്ടിയശേഷം കലപ്പയുടെ കോൽ ഉപയോചിച്ച് തല്ലിയായിരുന്നുവത്രേ ഇയാളുടെ വധശിക്ഷ നടപ്പാക്കിയത്.
കൊലചെയ്യപ്പെട്ടയാളുടെ ഭാര്യയെ പിന്നീട് ശിരഛേദം ചെയ്തു കൊന്നു.
ബവേറിയയിൽ 1772-ൽ മത്തിയാസ് ക്ലോസ്റ്റർമേയർ എന്നയാളെ വധിക്കാനുപയോഗിച്ച ബ്രേക്കിംഗ്-വീൽ ഉപകരണം.
1700-കളുടെ ആദ്യസമയത്ത് റഷ്യയും സ്വീഡിഷ് സാമ്രാജ്യവും തമ്മിൽ നടന്ന യുദ്ധസമയത്ത് ബ്രേക്കിംഗ് വീൽ സാധാരണയായി ഉപയോഗിക്കാറുണ്ടായിരുന്നുവത്രേ.
റഷ്യൻ സൈന്യം കൊസാക്കുകളെയും ബാറ്റൂറിനിലെയും ലെബഡിനിലെയും സാധാരണക്കാരെയും മറ്റും കൊല്ലാൻ ഈ രീതി ഉപയോഗിച്ചിരുന്നുവത്രേ.
സ്വീഡിഷ് രാജാവായിരുന്ന ചാൾസ് പന്ത്രണ്ടാമൻ രാജ്യദ്രോഹക്കുറ്റത്തിന് ലിവോണിയയിലെ ഒരു കുലീനനായിരുന്ന ജോഹാൻ പാറ്റ്കൽ എന്നയാളെ ഇപ്രകാരം വധിക്കാൻ നിർദ്ദേശിച്ചിരുന്നു.
അടിമക്കലാപങ്ങളെത്തുടർന്ന് പതിനെട്ടാം നൂറ്റാണ്ടിൽ അമേരിക്കൻ ഐക്യനാടുകളിൽ ഈ ശിക്ഷാരീതി ഉപയോഗിക്കപ്പെട്ടിരുന്നുവത്രേ.
1972-ലെ അടിമക്കലാപത്തിൽ കുറച്ച് വെള്ളക്കാർ കൊല്ലപ്പെട്ടതിനെത്തുടർന്ന് ഈ രീതി ഒരിക്കൽ [[ന്യൂ യോർക്ക്|ന്യൂ യോർക്കിലും ഉപയോഗിക്കപ്പെട്ടിരുന്നു.
1730-നും 1754-നുമിടയിൽ വെള്ളക്കർക്കെതിരേ കലാപം നടത്തിയ കുറ്റത്തിന് ഫ്രഞ്ച് നിയന്ത്രണത്തിലായിരുന്ന ലൂസിയാനയിൽ 11 അടിമകളെ ഇപ്രകാരം വധിച്ചിരുന്നു.
പത്തൊൻപതാം നൂറ്റാണ്ടിന്റെ ആദ്യ വർഷങ്ങൾ വരെ ജർമനിയിൽ ബ്രേക്കിംഗ്-വീൽ ഒരു ശിക്ഷാരീതിയായി ഉപയോഗിച്ചിരുന്നു.
1813-വരെ ബവേറിയയിൽ ഈ ശിക്ഷാരീതി നിർത്തലാക്കപ്പെട്ടിരുന്നില്ല.
ഹെസ്സെ-കാസ്സൽ എന്ന സ്ഥലത്ത് 1836 വരെ ഇത് ഉപയോഗത്തിലുണ്ടായിരുന്നു.
1841-ൽ പ്രഷ്യയിലാണ് അവസാനമായി ഈ ശിക്ഷാരീതി ഉപയോഗിക്കപ്പെട്ടതായി രേഖയുള്ളത്.
വാർമിയയിലെ ബിഷപ്പായിരുന്ന ആൻഡ്രിയാസ് സ്റ്റാനിസ്ലാവോസ് ഫോൺ ഹാറ്റൻ എന്നയാളെ വധിച്ച കുറ്റത്തിന് റൂഡോൾഫ് ക്നാപ്വെൽ എന്നയാളെയായിരുന്നു ഇപ്രകാരം അവസാനമായി ശിക്ഷിച്ചത്.
കഴുത്തു ഞെരിച്ചു കൊലപ്പെടുത്തിയ ശേഷമായിരുന്നു പക്ഷേ ഈ പ്രക്രീയ നടത്തിയത്.
ആലങ്കാരികമായ ഉപയോഗം ബ്രേക്കിംഗ് വീലിന്റെ ഉപയോഗം ദ്യോതിപ്പിക്കുന്ന തരത്തിൽ പീറ്റർ സ്റ്റമ്പിന്റെ വധശിക്ഷ നടപ്പാക്കുന്നു.
ബ്രേക്കിംഗ്-വീൽ ഉപയോഗിച്ച് വധിക്കപ്പെടുന്നത് വലിയ നാണക്കേടായായിരുന്നു കണക്കാക്കിയിരുന്നത്.
ഡച്ച് ഭാഷയിലും ("കഴുമരത്തിനും ചക്രത്തിനും വേണ്ടി വളരുക", "എന്നെ ചക്രത്തിൽ നുറുക്കി"); ജർമൻ ഭാഷയിലും ("ചക്രത്തിൽ കയറ്റിയപോലെ തോന്നുക") മറ്റും ഈ ശിക്ഷാ രീതി ഭാഷാ പ്രയോഗങ്ങളിലും കടന്നു കൂടിയിരുന്നു.
ഇംഗ്ലീഷ് ഭാഷയിൽ "ചിത്രശലഭത്തെ ആർ ചക്രത്തിൽ കയറ്റും?"
എന്ന പ്രയോഗം നിലവിലുണ്ട്.
എന്തെങ്കിലും ചെറിയ കാര്യം നേടിയെടുക്കാൻ വലിയ ശ്രമം നടത്തുന്നതിനെയാണ് ഈ പ്രയോഗത്തിലൂടെ അർത്ഥമാക്കുന്നത്.
പ്രമാണം:St catz arms.gif ഓക്ല്സ്ഫോർഡിലെ സെന്റ് കാതറീൻസ് കോളേജിൽന്റെ മുദ്രയിൽ നാല് ബ്രേക്കിംഗ്-വീലുകൾ ചിത്രീകരിച്ചിരിക്കുന്നു.
കാതറൈൻ വീലുകളുള്ള സ്ഥാനമുദ്രകൾ മനുഷ്യർ തോമസ് ഡി ബ്രാന്റിങ്ങ്ഹാം കാതറീൻ സ്വിൻഫോർഡ് കൗൾത്താർഡ് കുടുംബ മുദ്ര സ്ഥലങ്ങൾ ആൾടീന , ജർമനി ഗോവ , പോർച്ചുഗലിന്റെ കൈവശമായിരുന്നപ്പോൾ ഹ്ജോറിംഗ് , ഡെന്മാർക്ക്.
ഈ പട്ടണത്തിന്റെ സംരക്ഷകയായി കരുതുന്നത് വിശുദ്ധ കാതറീനെയാണ്.
കാറിന , ഫിൻലാന്റ്, 2009 വരെ ക്രെമ്നിക്ക , സ്ലോവാക്കിയ കൾഡിഗ , ലാത്വിയ ദീഡറർബാക്ക് , ജർമനി പ്രയൻ ആം ചൈംസീ ജർമനി, ഈ പട്ടണത്തിന്റെ സംരക്ഷകയായി കരുതുന്നത് വിശുദ്ധ കാതറീനെയാണ്.
സീനായി , ബെൽജിയം ചിത്രങ്ങൾ ദി വീൽ , ജാക്വസ് കാലോട്ട് , 1633 ലെബദിനിൽ കൊസ്സാക്കുകളെ വധിക്കുന്നു.
പതിനെട്ടാം നൂറ്റാണ്ടിന്റെ ആദ്യ കാലത്തെ എൻഗ്രേവിംഗ്.
1721-ൽ ലൂയിസ് ഡൊമിനിക് ബോർഗ്വിഗ്നോൺ എന്നയാളെ വധിക്കുന്നു ഷോൺ കാലാസിന്റെ ക്രൂരമായ അന്ത്യം, ടൊളൗസി, 1762 മത്തിയാസ് ക്ലോസ്റ്റർമേയറിന്റെ വധം, 1771 അവലംബം പുറത്തേയ്ക്കുള്ള കണ്ണികൾ Breaking wheels എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രോബർട്ട് എൻസൈക്ലോപീഡിയ - ഇല്ലസ്ട്രേറ്റഡ് Archived 2007-10-28 at the Wayback Machine .
ഗ്രീൻബ്ലാറ്റ്, മിരിയം റൂളേഴ്സ് ആൻഡ് ദെയർ ടൈംസ്: പീറ്റർ ദി ഗ്രേറ്റ് ആൻഡ് സാറിസ്റ്റ് റഷ്യ , ബെഞ്ച്മാർക്ക് ബുക്ക്സ്, ISBN 0-7614-0914-9 പാട്ടുകൾ: ആധുനികം: വരികൾ Archived 2013-01-06 at Archive.is
ബ്രേക്കിങ് ന്യൂസ് ലൈവ് ഇംഗ്ലീഷ് വിലാസം https://ml.wikipedia.org/wiki/Breaking_News_Live
സുധീർ അമ്പലപ്പാട് സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ബ്രേക്കിങ് ന്യൂസ് ലൈവ് .
വിനീത് , കാവ്യ മാധവൻ , മൈഥിലി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
ജി. കിഷോറാണ് തിരക്കഥ രചിച്ചിരിക്കുന്നത്.
ഒരു യഥാർത്ഥ സംഭവത്തെ ആസ്പദമാക്കി എടുത്ത ഈ ചിത്രം ആ സംഭവത്തിനോടോ, അതിന്റെ ബലിയാടുകളോടോ നീതി പുലർത്താതെ ഒരു "പൈങ്കിളി കഥ" എടുക്കുന്ന ലാഘവത്തോടെ ആണ് ചിത്രീകരിച്ചിരിക്കുന്നത് എന്ന ആരോപണമുണ്ട്.
അഭിനേതാക്കൾ വിനീത് കാവ്യ മാധവൻ മൈഥിലി ലക്ഷ്മി ശർമ്മ പുറത്തേക്കുള്ള കണ്ണികൾ മലയാളസംഗീതം ഡാറ്റാബേസിൽ നിന്ന് ബ്രേക്കിങ് ന്യൂസ് ലൈവ്
ബ്രെൻഡ വക്കാറോ ഇംഗ്ലീഷ് വിലാസം https://ml.wikipedia.org/wiki/Brenda_Vaccaro
ബ്രെൻഡ ബ്യൂൾ വാക്കാറോ (ജനനം: നവംബർ 18, 1939) ഒരു അമേരിക്കൻ നാടക , ടെലിവിഷൻ , ചലച്ചിത്ര രംഗത്തെ ഒരു അഭിനേത്രിയായിരുന്നു.
അരനൂറ്റാണ്ടിലേറെക്കാല നീണ്ടുനിന്ന അവരുടെ അഭിനയ ജീവിതത്തിൽ, ഒരു അക്കാഡമി അവാർഡിന് നാമനിർദ്ദേശം, മൂന്ന് ഗോൾഡൻ ഗ്ലോബ് പുരസ്കാര നാമനിർദ്ദേശങ്ങൾ (ഒന്നു ലഭിച്ചു) നാല് പ്രൈംടൈം എമ്മി അവാർഡ് നാമനിർദ്ദേശങ്ങൾ (ഒന്നു ലഭിച്ചു) മൂന്ന് ടോണി അവാർഡ് നാമനിർദ്ദേശങ്ങൾ എന്നിവ അവർക്കു ലഭിച്ചിട്ടുണ്ട്.
ന്യൂയോർക്കിലെ ബ്രൂക്ക്ലിനിലാണ് വക്കാറോ ജനിച്ചത്.
ഇറ്റാലിയൻ-അമേരിക്കൻ മാതാപിതാക്കളായിരുന്ന ക്രിസ്റ്റീൻ എം, മാരിയോ എ. വൊക്കാരോ എന്നിവരുടെ പുത്രിയായിരുന്നു.
മാരിയോ വക്കാറോ ഒര ഭക്ഷണശാലാധിപതിയായിരുന്നു.
ഡള്ളാസിലും ടെക്സാസിലുമായി ബ്രെൻഡ് ബാല്യകാലം ചെലവഴിക്കുകയും മാതാപിതാക്കൾ 1957-ൽ അവിടെ മാരിയോയുടെ ഭക്ഷണശാല തുറക്കുകയു ചെയ്തു.
തോമസ് ജെഫേഴ്സൺ ഹൈസ്കൂളിൽ നിന്ന് ബിരുദം നേടി.
ന്യൂയോർക്ക് നഗരത്തിലേയ്ക്ക് തിരിച്ചെത്തിയ ശേഷം സാൻഫോർഡ് മെയിസ്നറുടെ മാർഗ്ഗനിർദ്ദേശമനുസരിച്ച് സമീപത്തെ നാടകശാലയിൽ അഭിനയം പരിശീലിക്കുകയും1961 ൽ ഹാസ്യ നാടകമായ 'എവരിബഡി ലവ്സ് ഓപൽ' എന്ന പേരിലുള്ള അൽപായുസായ ബ്രോഡ്‍വേ നാടകത്തിലൂടെ അരങ്ങേറ്റം നടത്തിയതോടെ ഇതിലെ അഭിനയത്തിന് ഒരു തിയേറ്റർ വേൾഡ് അവാർഡ് കരസ്ഥമാക്കുകയും ചെയ്തു.
വക്കാറോയുടെ ബ്രോ‍ഡ്‍വേ മതിപ്പുകളിൽ, 'ദി അഫയർ' (1962), 'കാക്റ്റസ് ഫ്ലവർ' (1965), 'ഹൌ നൌ, ഡൗ ജോൺസ്' (1967), 'ദി ഗുഡ്ബൈ പീപ്പിൾ' (1968), 'ദി ഓഡ് കപ്പിളിന്റെ' പെൺപതിപ്പ് (1985), 'ജേക്ക്സ് വിമൻ' (1992) എന്നിവ ഉൾപ്പെടുന്നു.
പരുപരുത്ത ശബ്ദത്തിനുടമായിരുന്ന ഈ അഭിനേത്രി ഒരു നാടകത്തിലെ ഏറ്റവും മികച്ച ഫീച്ചർ നടി (കാക്റ്റസ് ഫ്ലവർ), ഒരു നൃത്ത-സംഗീത-നാടകത്തിലെ മികച്ച നടി (ഡൗ ജോൺസ്), ഒരു നാടകത്തിലെ ഏറ്റവും മികച്ച നടി (ദ ഗുഡ്ബൈ പീപ്പിൾ) എന്നിങ്ങനെ മൂന്ന് തവണ ടോണി അവാർഡിനു നാമനിർ‌ദ്ദേശം ചെയ്യപ്പെട്ടിരുന്നു.
1969 ലെ ' മിഡ്നൈറ്റ് കൌബോയ് ' എന്ന ചിത്രത്തിൽ ഡസ്റ്റിൻ ഹോഫ്മാനും ജോൺ വോയ്റ്റിനുമൊപ്പം പ്രത്യക്ഷപ്പെടുകയും ഇതിലെ അഭിനയത്തിലു മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ടിരുന്നു.
1975 ൽ ജാക്വിലിൻ സൂസന്റെ നോവലിന്റെ ചലച്ചിത്രാവിഷ്ക്കാരമായ വൺസ് ഈസ് നോട്ട് ഇനഫിലെ വേഷത്തിന് ഒരു അക്കാദമി പുരസ്കാര നാമനിർദ്ദേശം ലഭിക്കുകയും മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരം കരസ്ഥമാക്കുകയും ചെയ്തു.
' എയർപോർട്ട് '77 ', ' കാപ്രിക്കോൺ വൺ ', ' ദി പ്രൈഡ് ഓഫ് ജെസേ ഹല്ലാം ', ' സൂപ്പർ ഗേൾ ', ' ദ മിറർ ഹാസ് ടു ഫേസസ് ', ' ഹാർട്ട് ഓഫ് മിഡ്നൈറ്റ് ', ' സോറോ, ദ ഗേ ബ്ലേഡ് ',  'ഹൗസ് ബൈ ദ ലേക്' ( ഡെത്ത് വീക്കൻഡ് എന്നുകൂടി അറിയപ്പെടുന്നു) എന്നിവയാണ് അധിക ഖ്യാതി നേടിയ ചിത്രങ്ങൾ.
അഭിനയിച്ച ചിത്രങ്ങളും മറ്റും സിനിമ വർഷം പേര് കഥാപാത്രം കുറിപ്പുകൾ 1969 വെയർ ഇറ്റ്സ് അറ്റ് മോളി ഹിർഷ്ച് നാമനിർദ്ദേശം—വർഷത്തെ പുതുമുഖത്തിനുള്ള ഗോൾഡൻ ഗ്ലോബ് പുരസ്കാരം – നടി 1969 മിഡ്നൈറ്റ് കൌബോയ് ഷെർലി നാമനിർദ്ദേശം—മികച്ച സഹനടിയ്ക്കുള്ള ഗോൾഡൻ ഗ്ലോബ് പുരസ്കാരം – മോഷൻ പികച്ചർ 1970 ഐ ലവ് മൈ വൈഫ് ജോഡി ബറോസ് 1971 ഗോയിംഗ് ഹോം ജെന്നി 1972 സമ്മർട്രീ വനേറ്റ 1972 ഗോയിംഗ് ഹോം ജെന്നി ബെൻസൺ 1975 വൺസ് ഈസ് നോട്ട് ഇനഫ് ലിൻഡ റിഗ്സ് മികച്ച സഹനടിയ്ക്കുള്ള ഗോൾഡൻ ഗ്ലോബ് പുരസ്കാരം – മോഷൻ പിക്ചർ നാമനിർദ്ദേശം—മികച്ച സഹനടിയ്ക്കുള്ള അക്കാദമി അവാർഡ് 1976 ഡെത്ത് വീക്കെൻഡ് ഡയാനെ 1977 കാപ്രിക്കോൺ വൺ കെയ് ബ്രൂബക്കർ നാമനിർദ്ദേശം—മികച്ച് സഹനടിയ്ക്കുള്ള സാറ്റൺ അവാർഡ് 1977 എയർപോർട്ട് '77 ഈവ് ക്ലേറ്റൺ 1979 ഫാസ്റ്റ് ചാർലീ...
ദ മൂൺബീം റൈഡർ ഗ്രേസ് വുൾഫ് 1980 ദ ഫസ്റ്റ് ഡെഡ്‍ലി സിൻ മോനിക്ക ഗിൽബർട്ട് 1981 സോറോ, ദ ഗേ ബ്ലേഡ് ഫ്ലോറിൻഡ 1984 സൂപ്പർഗേൾ ബിയാങ്ക 1985 വാട്ടർ ഡൊളോറസ് ത്വായിറ്റെസ് 1988 ഹാർട്ട് ഓഫ് മിഡ്നൈറ്റ് ബെറ്റി 1989 ടെൻ ലിറ്റിൽ ഇന്ത്യൻസ് മോറിസൺ മാർഷൽ 1989 കുക്കീ ബണ്ണി 1990 ലീതൽ ഗേംസ് സ്റ്റല്ല ഹഡ്സൺ 1991 മാർ‌ക്വെ ഓഫ് ദ റെഡ് ഡെത്ത് എലെയ്ന ഹാർട്ട് 1994 ലവ് അഫയർ നോറ സ്റ്റിൽമാൻ 1996 ദ മിറർ ഹാസ് ടൂ ഫേസസ് ഡോറിസ് 2002 സോണി മെഗ് 2003 ചാർലറ്റ്സ് വബ്ബ് 2: വിൽബേർസ് ഗ്രേറ്റ് അഡ്വഞ്ചർ മിസിസ്.
ഹിർസ്ച്ച് 2005 ബോയിന്റൺ ബീച്ച് ക്ലബ്ബ് മരിലിൻ 2016 കുബോ ആന്റ് ദ ടു സ്ടിംഗ്സ് കാമെയോ ശബ്ദം 2017 ദ ക്ലാപ്പർ ഇഡ ക്രമ്പിൾ‌ 2019 വൺസ് അപ്പൺ എ ടൈം ഇൻ ഹോളിവുഡ് ചിത്രീകരണം പുരോഗമിക്കുന്നു അവലംബം ↑ ↑ ↑ ↑ {{ cite web }} : Italic or bold markup not allowed in: | publisher= ( help ) ↑ ↑ Separate tabs for "Productions" and "Awards".
Additional WebCitation of "Production".
↑ IMDb profile , imdb.com; accessed September 9, 2015.
ബ്രെൻഡ സ്ട്രോംഗ് ഇംഗ്ലീഷ് വിലാസം https://ml.wikipedia.org/wiki/Brenda_Strong
ബ്രെൻഡ ലീ സ്ട്രോംഗ് (ജനനം: മാർച്ച് 25, 1960) ഒരു അമേരിക്കൻ നടിയാണ്.
ട്വിൻ പീക്സ് , പാർട്ടി ഓഫ് ഫൈവ് , സീൻ‌ഫെൽഡ് , ബ്ലോസം, സ്‌പോർട്‌സ് നൈറ്റ് എന്നിവയുൾപ്പെടെയുള്ള ടെലിവിഷനിൽ പരമ്പരകളിലൂടെയാണ് ബ്രൻഡ് തന്റെ അഭിനയജീവിതം ആരംഭിച്ചത്.
സിറ്റ്കോംസ് സ്കോർച്ച് (1992), ദി ഹെൽപ്പ് (2004) എന്നീ ഹാസ്യരസപ്രധാനങ്ങളായ പരമ്പരകളിലെ  സ്ഥിരസാന്നിദ്ധ്യമായിരുന്നു അവർ.
സ്റ്റാർഷിപ്പ് ട്രൂപ്പേഴ്സ് (1997), ബ്ലാക്ക് ഡോഗ് (1998), ദി ഡീപ് എൻഡ് ഓഫ് ഓഷ്യൻ (1999), സ്റ്റാർഷിപ്പ് ട്രൂപ്പേഴ്സ് 2: ഹീറോ ഓഫ് ഫെഡറേഷൻ (2004), ദി വർക്ക് ആൻഡ് ദ ഗ്ലോറി എന്നിവയുൾപ്പെടെ നിരവധി ചിത്രങ്ങളിൽ ബ്രെൻഡ സ്ട്രോംഗ് സഹവേഷങ്ങൾ അവതരിപ്പിച്ചിരുന്നു.
ഡെസ്പറേറ്റ് ഹൗസ്‌വൈവ്സ് (2004–2012) എന്ന എബിസി ടെലിവിഷൻ കോമഡി-നാടക പരമ്പരയിലെ മേരി ആലീസ് യംഗ് എന്ന കഥാപാത്രത്തെ അവതരിപ്പിച്ചതിന്റെപേരിലാണ് അവർ കൂടുതലായി അറിയപ്പെടുന്നത്.
ഇതിലെ പ്രകടനത്തിന്റെപേരിൽ രണ്ട് എമ്മി പുരസ്കാരങ്ങൾക്ക് നാമനിർദേശം ചെയ്യപ്പെട്ടിരുന്നു.
പിന്നീട് ടിഎൻ‌ടി നെറ്റ്‍വർക്കിന്റെ പ്രൈം ടൈം സോപ്പ് ഓപ്പറയായ ഡാളസിൽ (2012–14) ആൻ എവിംഗ് എന്ന കഥാപാത്രമായി സ്ട്രോംഗ് അഭിനയിച്ചു.
2016 ൽ സൂപ്പർഗേൾ എന്ന ടിവി പരമ്പരയിൽ ലില്ലിയൻ ലൂഥർ എന്ന ആവർത്തിച്ചുള്ള കഥാപാത്രമായി അവർ അഭിനയിച്ചു.
13 റീസൺസ് വൈ എന്ന നെറ്റ്ഫ്ലിക്സിന്റെ ഒറിജിനൽ പരമ്പരയുടെ രണ്ടാം സീസണിൽ ബ്രൈസിന്റെ മാതാവായ നോറ വാക്കർ എന്ന ആവർത്തിച്ചുള്ള കഥാപാത്രമായി സ്ട്രോംഗ് പ്രത്യക്ഷപ്പെട്ടിരുന്നു.
സെപ്റ്റംബർ 7, 2018 ന് സ്ട്രോങിനെ പരമ്പരയുടെ മൂന്നാം സീസണിലേക്കുള്ള ഒരു പതിവു കഥാപാത്രമായി മാറ്റി.
ഒറിഗണിലെ പോർട്ട്‌ലാന്റിൽ ജീൻ (മുമ്പ്, വെതർഫോർഡ്), ജാക്ക് സ്ട്രോംഗ് എന്നിവരുടെ മകളായി ബ്രൻഡ സ്ട്രോംഗ് ജനിച്ചു.
ബ്രൈറ്റ്‍വുഡിൽ വളർന്ന അവർ 1978 ൽ ഒറിഗണിലെ സാൻഡിയിലെ സാൻഡി യൂണിയൻ ഹൈസ്കൂളിൽ നിന്ന് ബിരുദം നേടി.
പിന്നീട് കോളേജിൽ ചേരാനായി അരിസോണയിലേക്ക് പോയ അവർ അരിസോണ സ്റ്റേറ്റ് യൂണിവേഴ്സിറ്റിയിൽ നിന്ന് ബാച്ച്ലർ ഓഫ് മ്യൂസിക് ബിരുദം നേടി.
1980 ൽ മിസ് അരിസോണയായി കിരീടമണിഞ്ഞ അവർക്ക് 6 അടി (1.8 മീറ്റർ) ഉയരമുണ്ട്.
ഔദ്യോഗജീവിതം തുടക്കം
കോളേജ് വിദ്യാഭ്യാസത്തിനുശേഷം അവളുടെ ആദ്യ ഇടവേളയായത് ബില്ലി ക്രിസ്റ്റലിന്റെ 1984 ലെ മ്യൂസിക് വീഡിയോ "യു ലുക്ക് മാർവല്ലസ്" ആയിരുന്നു.
1985 ൽ സെന്റ് എൽസ്‍വേർ, മാക് ഗൈവർ, ചിയേഴ്സ് എന്നിവയിലെ ചെറു കഥാപാത്രങ്ങലായി ടെലിവിഷനിൽ പ്രത്യക്ഷപ്പെട്ടു.
ഹോട്ടൽ, സ്റ്റാർ ട്രെക്ക്: ദി നെക്സ്റ്റ് ജനറേഷൻ, മാറ്റ്‌ലോക്ക്, മർഫി ബ്രൌൺ, ഹെർമൻസ് ഹെഡ്, ബ്ലോസം എന്നിവയിലും അവർ അതിഥി വേഷങ്ങളിൽ അഭിനയിച്ചു.
1990 ൽ എബിസി പരമ്പരയായ ട്വിൻ പീക്ക്സിൽ ഒരു ആവർത്തിച്ചുള്ള വേഷം ചെയ്തു.
1986 ൽ വീക്കെൻഡ് വാരിയേഴ്‌സ് എന്ന ഹാസ്യരസപ്രധാനമായ ചിത്രത്തിലൂടെ ചലച്ചിത്ര രംഗത്തേയ്ക്ക് അരങ്ങേറ്റംകുറിച്ച അവർ സ്‌പെയ്‌സ്ബോൾ (1987) എന്ന സിനിമയിൽ സഹകഥാപാത്രമായും അഭിനയിച്ചിരുന്നു.
2004–2012: ഡെസ്പറേറ്റ് ഹൌസ്‍വൈവ്സ്
2004 മുതൽ 2012 വരെയുള്ള ഡെസ്പറേറ്റ് ഹൌസ്‍വൈവ്സ് എന്ന പരമ്പരയുടെ പ്രദർ‌ശനത്തിൽ ഫെലിസിറ്റി ഹഫ്മാൻ , മാർഷ്യ ക്രോസ് , ഇവാ ലോംഗോറിയ , ടെറി ഹാച്ചർ എന്നിവരോടൊപ്പം കൂടുതലും തിരശീലയ്ക്കു പിന്നിൽ നിലയുറപ്പിച്ചുകൊണ്ട് ശക്തമായ അഭിനയം അവർ കാഴ്ചവച്ചിരുന്നു.
സുഹൃത്തുക്കളുടെയും അയൽവാസികളുടെയും ജീവിത സംഭവങ്ങൾ തന്റെ ശബ്ദത്തിലൂടെ വിവരിക്കുന്ന അവരുടെ കഥാപാത്രമായ മേരി ആലീസ് യങ് എന്ന കഥാപാത്രത്തിന്റെ പേരിൽ 2011 ലും 2012 ലും മികച്ച ശബ്ദ പ്രകടനത്തിനുള്ള എമ്മി അവാർഡ് നാമനിർദ്ദേശം അവർക്ക് ലഭിച്ചിരുന്നു.
മമ്പുറം മഖാം
കേരളത്തിലെ പ്രശസ്തമായ മുസ്‌ലിം തീർഥാടന കേന്ദ്രമാണ് മമ്പുറം മഖാം .
മലപ്പുറം ജില്ലയിൽ തിരൂരങ്ങാടിക്കടുത്തുള്ള മമ്പുറത്ത് കടലുണ്ടിപ്പുഴയുടെ തീരത്താണ് ഇത് സ്ഥിതി ചെയ്യുന്നത്.
മമ്പുറം തങ്ങൾ തറമ്മൽ തങ്ങൾമാർ  എന്നീപേരുകളിൽ പ്രസിദ്ധരായ യമനി സാദാത്തുമാരുടെ കുടുംബാംഗങ്ങളാണ് ഇവിടം മറമാടപ്പെട്ടിട്ടുള്ളത്.
സയ്യിദ് ഹസ്സൻ ജിഫ്രി (....-1767) സയ്യിദ് അലവി (1753-1844) എന്നിവരാണ് ഇവിടം അന്ത്യവിശ്രമം കൊള്ളുന്നവരിൽ പ്രധാനികൾ..
ആത്മീയനായകൻ, സമുദായ നേതാവ്, മതപണ്ഡിതൻ എന്നീ നിലകളിൽ പ്രശസ്തമായിരുന്ന സയ്യിദ് അലവി സ്വാതന്ത്ര്യസമര സേനാനിയും സാമൂഹിക പരിഷ്‌കർത്താവുമായിരുന്നു.
ഇസ്ലാമിക വിജ്ഞാനീയങ്ങളിൽ അവഗാഹം നേടിയ അലവി തങ്ങൾ 17-ാം വയസ്സിലാണ് കോഴിക്കോട്ടെത്തുന്നത് .
പിന്നീട് മമ്പുറത്ത് താമസമാക്കിയതിനെ തുടർ ന്നാണ് മമ്പുറം തങ്ങൾ എന്ന പേരിൽ അദ്ദേഹം പ്രശസ്തനാകുന്നത് .
യമനിലെ തരീമിൽ ജനിച്ച അദ്ദേഹത്തിന്റെ കുടുംബവേരുകൾ പ്രവാചകപുത്രി ഫാത്തിമയിൽ സന്ധിക്കുന്നതായി പറയപ്പെടുന്നു.
കേരളത്തിലെ ഏറ്റവും തിരക്കുള്ള മുസ്ലിം തീർത്ഥാടന കേന്ദ്രങ്ങളിൽ ഒന്നാണ് മമ്പുറം മഖാം.
ദക്ഷിണേന്ത്യയുടെ വിവിധ ഭാഗങ്ങളിൽ നിന്നായി നൂറുകണക്കിനുപേർ ദിവസവും ഇവിടെ എത്തുന്നു.
സന്ദർശകർക്ക് ആത്മീയ ചൈതന്യം പകരുന്നതോടൊപ്പം കൊളോണിയൽ വിരുദ്ധ പോരാട്ടങ്ങൾക്ക് ഊർജ്ജം പകർന്ന ചരിത്രഭൂമികൂടിയാണ് മമ്പുറം.
ചരിത്രം മമ്പുറം മഖാമിലേക്കുള്ള ആദ്യ കാല കടവ് വഴി
യമനിലെ ഖാദിരിയ്യ - ബാ അലവിയ്യ സൂഫി ആചാര്യൻ ഹസ്സൻ ജിഫ്രി മത പ്രചരണാർത്ഥം മമ്പുറത്ത് താമസം ആരംഭിച്ചതോടു കൂടിയാണ് ആത്മീയ കേന്ദ്രമെന്ന നിലയിൽ മമ്പുറം ശ്രദ്ധിക്കപ്പെട്ടു തുടങ്ങുന്നത്.
ആദ്യ കാലങ്ങളിൽ ഹസ്സൻ ജിഫ്രിയെ കാണാനായി അദ്ദേഹം പണിത സാവിയ ലക്ഷ്യമാക്കിയായിരുന്നു തീർത്ഥാടകർ എത്തി തുടങ്ങിയത്.
ഹസ്സൻ ജിഫ്രിയുടെ മരണ ശേഷം മമ്പുറത്തെത്തി സാവിയ ഏറ്റെടുത്ത അനന്തരവനും, സൂഫി ആചാര്യനുമായ സയ്യിദ് അലവി എന്ന മമ്പുറം തങ്ങളാണ് ഹസ്സൻ ജിഫ്രിയുടെ കല്ലറയ്ക്കു മുകളിൽ കുടീരം പണിഞ്ഞു വികസിപ്പിക്കുന്നത്.
ഓല മേഞ്ഞു പണിതിരുന്ന കല്ലറ തറമ്മൽ മഖാം എന്ന സ്മൃതി മണ്ഡപമായി പ്രസിദ്ധിയാർജ്ജിച്ചു .
ഹസ്സൻ ജിഫ്രിയുടെ മഖ്ബറ സന്ദർശിക്കാനും, സയ്യിദ് അലവി നേതൃത്വം നൽകുന്ന ഹൽഖകളിൽ പങ്കെടുക്കാനും അക്കാലത്ത് തന്നെ തീർത്ഥാടക പ്രവാഹം ഉണ്ടായിരുന്നു.
സയ്യിദ് അലവിയുടെ കാലത്ത് തന്നെ അലവിയുടെ ആശീർവാദത്തോടെ കറാച്ചിക്കാരനായ വ്യാപാരി ഒരിക്കൽ കൂടി മഖാം നവീകരണം നടത്തിയിട്ടുണ്ട്.
മമ്പുറം സയ്യിദ് അലവിയുടെ മരണ ശേഷം ഹസ്സൻ ജിഫ്രിയുടെ കല്ലറയ്ക്കരികെ അദ്ദേഹത്തെയും അടക്കം ചെയ്തു.
മകൻ സയ്യിദ് ഫസലായിരുന്നു അക്കാലങ്ങളിൽ മഖാം അധികാരി.
ഫസലിനെയും കുടുംബത്തെയും ബ്രിട്ടീഷുകാർ മെക്കയിലേക്കു നാട് കടത്തിയപ്പോൾ സഹോദരി ശരീഫ കുഞ്ഞിബീവിയുടെ ഭർത്താവ് അലവി ജിഫ്രിക്കും, പിതൃവ്യ പുത്രനായ മുഹമ്മദ് അലി മൗലദ്ദവീലക്കുമായി മഖാമിൻറെയും, പള്ളിയുടെയും ഉത്തരവാദിത്തം ഏൽപ്പിച്ചിട്ടാണ് സയ്യിദ് ഫസൽ യാത്ര തിരിച്ചത്.
ഇവർക്ക് ശേഷം സയ്യിദ് അലവിയുടെ പൗത്രനായ അബ്ദുല്ല ജിഫ്രി പരിപാലന ചുമതല ഏറ്റെടുത്തു.
മഖാമും പള്ളിയും മനോഹരമാക്കി പണിതത് ഇദ്ദേഹമാണ്.
ഇദ്ദേഹത്തിന് ശേഷം താവഴിയായി അധികാരം കൈമാറിവന്നു.
1998 ഇൽ മുക്ത്യാർ അവകാശമുള്ള അവകാശികൾ ജിഫ്രി കുടുംബം മഖാമിൻറെ സംരക്ഷണത്തിന്റെ ഉത്തരവാദിത്തം ദാറുൽ ഹുദാ മാനേജ്മെന്റിനു കൈമാറി.
ദാറുൽ ഹുദയുടെ കീഴിൽ മഖാമിലെ നവീകരണ പ്രവർത്തികൾ നടന്നു വരുന്നു.
ബ്രിട്ടീഷ് ഭരണകാലത്ത് അവരുടെ കരിമ്പട്ടികയിൽ പെട്ടതായിരുന്നു ഈ മഖാമും ദർഗ്ഗയും.
സയ്യിദ് അലവിയും, സയ്യിദ് ഫസലും ബ്രിട്ടീഷ് വിരുദ്ധ പോരാട്ടത്തിന് ചുക്കാൻ പിടിച്ചത് ഈ മഖാം കേന്ദ്രമാക്കിയായിരുന്നു.
മലപ്പുറം, മുട്ടുചിറ.
പുല്ലാര, ചേറൂർ ,ഓമാനൂർ തുടങ്ങി 1790 - 1921 കാലഘട്ടത്തിൽ ഉണ്ടായ എല്ലാ ലഹളകൾക്കു മുൻപ് മാപ്പിള പോരാളികൾ ഇവിടം സന്ദർശിച്ചു അനുഗ്രഹം തേടിയിരുന്നു.
1850 ഉകളിൽ മമ്പുറം മഖാം അടക്കമുള്ള ശവകുടീരങ്ങൾ അടിച്ചു നിരത്തി ഭൗതികാവശിഷ്ടങ്ങൾ നാടുകടത്തി തകർക്കപ്പെട്ട ജാറങ്ങളുടെ സ്ഥാനത്ത് കൃഷി നടത്തുക എന്ന തീരുമാനം മലബാറിലെ ബ്രിട്ടീഷ് അധികാരികൾ ഗവർണ്ണറുടെ മുൻപാകെ സമർപ്പിച്ചുവെങ്കിലും ഉണ്ടായേക്കാവുന്ന ദൂരവ്യാപക പ്രത്യാഘാതങ്ങൾ ഭയന്ന ഗവർണ്ണർ തീരുമാനം മരവിപ്പിക്കുകയായിരുന്നു.
ചെമ്പൻ പോക്കർ , അത്തൻ കുരിക്കൾ , ഉമർ ഖാളി , ഔക്കോയ മുസ്ലിയാർ , ഖുസ്സയ് ഹാജി , ആലി മുസ്ലിയാർ , വാരിയൻ കുന്നൻ , പാങ്ങിൽ അഹ്മദ് എന്നീ ബ്രിട്ടീഷ് വിരുദ്ധരൊക്കെ ഈ മഖാമുമായി അഭേദ്യമായ ബന്ധം സൂക്ഷിച്ചിരുന്നു.
സർക്കാർ വിരുദ്ധ ലഹളകൾക്കിറങ്ങും മുൻപ് മാപ്പിളമാർ ഈ മഖാമിൽ പോയി അനുഗ്രഹം തേടാറുണ്ടായിരുന്നു.
വെള്ള പട്ടാളം മഖാം തകർത്തുവെന്ന കിംവദന്തിയാണ് മലബാർ കലാപം രക്ത രൂക്ഷിതമാക്കി മാറ്റിയതിനു പ്രധാന കാരണങ്ങളിലൊന്ന്.
ഈ കാരണങ്ങളൊക്കെ കൊണ്ട് മഖാമിലേക്കുള്ള തീർത്ഥാടനം പല നിലയ്ക്കും തടസ്സപ്പെടുത്താൻ ബ്രിട്ടീഷ് അധികാരികൾ ശ്രമിച്ചിരുന്നു.
മാപ്പിളമാരോടൊപ്പം കീഴ് ജാതികളും തങ്ങളുടെ രക്ഷകരായാണ് ഹസ്സൻ ജിഫ്രിയെയും, സയ്യിദ് അലവിയെയും നോക്കി കണ്ടിരുന്നത്.
ആയതിനാൽ കീഴ്ജാതികളിൽ പെട്ട വിഭാഗങ്ങളുടെയും തീർത്ഥാടന കേന്ദ്രമാണിവിടം.
ആണ്ട് നേർച്ച
വർഷം തോറും ഇവിടെ തങ്ങന്മാരുടെ ആണ്ട് നേർച്ച നടക്കാറുണ്ട്.
ഉറൂസ് എന്നാണ് ഇതറിയപ്പെടുന്നത്.
പള്ളിയിൽ നടത്തിവരുന്ന ആണ്ടുനേർച്ചയിൽ പങ്കെടുക്കാനായി വിദേശികളും സ്വദേശികളും ഒരുപോലെ എത്തിച്ചേരാറുണ്ട് സയ്യിദ് അലവിയുടെ കാർമ്മികതത്വത്തിൽ ഹസ്സൻ ജിഫ്രി യുടെ പേരിലായിരുന്നു ആദ്യ കാലങ്ങളിലെ മമ്പുറം നേർച്ച.
മഖ്ബറ സിയാറത്ത് , സ്വലാത്ത് ഹൽഖ , മൗലീദ് , ഖതം ദുആ എന്നിങ്ങനെയായിരുന്നു നേർച്ച പരിപാടികൾ .
സയ്യിദ് അലവിയുടെ മരണ ശേഷം ആദ്ദേഹത്തിൻറെ ആണ്ടുമായി ബന്ധപ്പെട്ട് സയ്യിദ് ഫസൽ ആരംഭിച്ചതാണ് മമ്പുറം ആണ്ട് നേർച്ച എന്ന പേരിൽ ഇന്നറിയപ്പെടുന്ന പ്രസിദ്ധമായ ഉറൂസ് എല്ലാ വർഷവും മുഹറം ഒന്നു മുതൽ ഏഴുവരെയാണ് ഇത് നടക്കാറുള്ളത്.
ഖത്തം ദുആ, മൗലിദ് പാരായണം, മത പ്രഭാഷണം, അന്നദാനം തുടങ്ങിയവയാണ് പ്രധാന പരിപാടികൾ.
ചന്ദ്ര വർഷം ശഹബാൻ മാസത്തിലാണ് ഹസ്സൻ ജിഫ്രിയുടെ ആണ്ട് നേർച്ച.
ഹസ്സൻ ജിഫ്രിയുടെ പേരിൽ സയ്യിദ് അലവി തുടക്കം കുറിച്ച സ്വലാത്ത് ഹൽഖ എല്ലാ വെള്ളിയാഴ്ച്ച രാവുകളിലും മുടക്കം കൂടാതെ നടത്തി പോരുന്നു.
ചെമ്മാട് ആസ്ഥാനമായി പ്രവർത്തിക്കുന്ന ദാറുൽഹുദാ ഇസ്ലാമിക് സർവകലാശാലയുടെ മാനേജിങ് കമ്മിറ്റിക്കു കീഴിലാണ് നേർച്ചയും അനുബന്ധ ചടങ്ങുകളും നടക്കാറുള്ളത്.
അടക്കം ചെയ്യപ്പെട്ടവർ സയ്യിദ്ഹസ്സൻ ബിൻ അലവി ജിഫ്രി സയ്യിദ് അലവി മൗലദ്ദവീല സയ്യിദ ഫാത്തിമ ജിഫ്രി സയ്യിദ് ശരീഫ അലവിയ്യ സയ്യിദ് മുഹമ്മദ് മൗലദ്ദവീല ആയിശ മലബാരിയ്യ അബ്ദുല്ല ജിഫ്രി സ്വാലിഹ തിമോരിയ്യ സയ്യിദ ഫാത്വിമ മദനി സയ്യിദ് അലി ബിൻ മുഹമ്മദ് മൗലദ്ദവീല സയ്യിദ മൈമൂന ഉമ്മുഹാനി സയ്യിദ് അലവിയുടെ ജാമാതാവ് (മകൾ ഫാത്വിമയുടെ ഭർത്താവ്) എത്തിച്ചേരാനുള്ള വഴി